Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 997

10. évfolyamon a középszintű informatika érettségi követelményekhez szükséges gyakorlatot, szerzik meg tanulók. – Ugyancsak 10. évfolyamon az informatika tantárgyblokk része média működésének jellemzőinek, az információrendszerek társadalmi funkcióinak elsajátítása Nyelvi kommunikációs blokk Anyanyelv és kommunikáció A kommunikáció, az értő olvasás, a szövegalkotás a tanulási képességek, a társadalmi lét, az identitás legfontosabb „technikai” feltétele. Ezért nyelv művelését szakmailag nem indokolt szakaszos formában kialakítani. A kerettanterv a 7–10. évfolyamon mindvégig heti két órában előírja az anyanyelv tanulását-tanítását 2008/177. szám Angol nyelv Tanulása a képzés egész időszakában kiemelt cél. – A 7–10. évfolyamon az angol nyelv előírás. – Az idegen nyelvi képzés célja a nyelv mint kultúra, mint eligazodási, érvényesülési eszköz tanulása. Elvárás a kommunikációképesség fejlesztése. – Kimeneti célja az angol nyelv érettségi szintű elsajátítása – Előírás, hogy minden tanuló a képzés teljes időszakában minden nap idegen nyelvi órán, kell, hogy részt vegyen. – Lehetséges megoldás, ha nem évfolyamokra, hanem nyelvi tudásszintekre szervezi az iskola az angol nyelvi képzést. A nyelvi szint besorolása a nyelvi szintmérő alapján történjen – (A második idegen nyelvet a kerettanterv a 11. évfolyamra nyelvi kommunikációs évre ajánlja a második pedagógiai szakaszra nem.) Heti rendszerességgel szervezett tantárgyak Együttéléstan A komplex megközelítésű történelmet (életmód, gazdaság, politika, társadalomtörténet) heti rendszerességű képességfejlesztő társadalomismerettel kiegészítve tervezi a kerettanterv. A társadalomismeretet együttéléstannak neveztük, s célja a mai társadalmi környezet gyakorlatias megismerése (gazdaság, politika, erkölcs, jog). Heti egy alkalomra 2 órás jelenelvű kurzusokkal. Ének-zene A NAT előírásai megnehezítik a zene integrálását a művészeti tantárgyblokkba. A tanulók epochális terhelése nem növelhető. Ezért az ének-zene tanítását heti (2, illetve 1 ó/hét) rendszerességgel javasolja a tanterv. Testnevelés-sport A kerettanterv kiemelt szerepet szán annak, hogy a sport, az egészséges életmód a hétköznapok természetes része legyen, a mindennapos mozgás egész életre szóló szokássá váljék. A serdülő biológiai változása, érése, növekedése, elemi szükségletté teszi a mozgás értékként való kezelését. Ezért a képzés egészében a mindennapos testnevelés, mozgás előírás. A kamaszkori rangsorképzés egyik kulcsszempontja az erő, a szépség, a mozgás, súlyos hiba lenne háttérbe szorítani a test alakítását. Az iskolai „rendes” testnevelés órák mellett ezért, a kerettanterv előírja a tanulóknak, hogy egy sportágat választva, hogy minden évben legalább heti egy alkalommal szakosztályi edzésen vegyenek részt. Külön célja ennek a mozgás megszokássá tétele, valamilyen sportág (lehet tánc is) szisztematikus elsajátítása. A serdülőkorban fontos motiváló tényező a verseny, s mivel általában nem preferáljuk a gyerekek rivalizálását, inkább azt, hogy mindenki megtalálja magában és másokban, azt, ami jó, ami elismerendő, ami érték, a sport terén kívánunk megfelelő versenyszituációt teremteni. A sport – különösen a csapatsportok – módot adnak a győztesvesztes játszmákra, és az együttműködésre egyaránt. Az iskola meghirdethet csapatsportágakban, sportszakosztályokat, de azok a tanulók, akik máshol tagjai valamilyen sportági egyesületnek, az iskolai munkájuk részeként vehetik fel azt is. (az edzői értékelés részét képezi az iskolai osztályzatnak is). Értékelés Az iskola működésének egyik kulcskérdése, hogy miért tanul, dolgozik egy tanuló. Hogyan érhető el, a célrendszer? Miért lenne hajlandó egy gyerek elvégezni a számára fárasztó, akkor és ott akár feleslegesnek látszó munkát? Hogyan alakul ki a kötelességtudata, a „meg kell csinálni” érzése egy tizenévesben? A külső motiváció mindig személyre szóló, tehát iskolának törekednie kell, hogy minden egyes gyerekhez megtalálja a „kulcsot”. Az iskolai motiváció alaptónusát az iskola egészének légköre határozza meg. Ennek összetevőit az iskolai célrendszer, a tananyagstruktúra, a követelményrendszer, a szervezeti felépítés, a módszertani kultúra, a tanárok személyes varázsa, az általuk sugárzott szabadság, derű és az örömmel végzett munka levegője adja. A tizenéveseknek, már kialakult motivációs bázisa van. A család, a környezet adottságai már létrehozták azokat az indítékokat, melyek munkára, tevékenységre serkentik. Még nincs is stabil belső motivációja, de már nem szorul kizárólag külső indikátorokra. Az iskola feladata, hogy pedagógiai eszközökkel mozgásba hozza a meglévő adottságokat. 2008/177. szám Rendkívül sokféle indíték vezérelhet egy gyereket. Azért tanul, dolgozik, mert kell, mert a szülei elvárják, mert szokás, és a körülötte lévő kortársai is ezt csinálják, mert érdemes, mert célja van vele, mert kialakult kötelességtudata van, mert érdekes, s érdekli amit csinál, mert tudja mit miért tanul, információi vannak, mert kíváncsi, mert jobb akar lenni, győzni akar, visszaigazolást keres, mert értéket, mintát követ, szereti a tanárt, és így tovább sorolhatnánk akármeddig. Természetesen a miért nem tanul kérdésére a fentiek tagadó felsorolása lehetne a válasz. Ezek az indítékok nagyon különböznek egymástól, s minden gyerek más motivációra mozdul. Sőt az életkortól, helyzettől függően az egyes tanulók is eltérő külső hatásokra reagálhatnak úgy, hogy igényes, folyamatos munkát végeznek. A felsorolt – és fel nem sorolt – motivációs hatások bármelyike minden tizenévest tanulásra serkenthet, de súlyuk, szerepük más és más. Ami egy gyerekből pozitív hatást vált ki, éppen ellenkező előjelű eredményt hozhat a másiknál. De ugyanannál a kamasznál más tanártól vagy más alkalommal is eltérő hatást érhetünk el, ugyanazzal a megközelítéssel. Ezért fontos a tanulók folyamatos és egyeztetett értékelése, a tanárok rendszeres eszmecseréje, de mindenekelőtt a gyerekek tisztelete és alapos megismerése. Az értékelés funkciói – Az értékelés a folyamatos munka, folyamatos visszajelzésének, – a tanulásra vagy más tevékenységre való érdekeltség megteremtésének, – a motiváció egyik eszköze, – az elvárt, követelményekben megfogalmazott ismeretekhez való viszony, illetve mérték kontrolljának, – a hasonló tevékenységet végzőkhöz képest kialakult relatív helyzet meghatározásának eszköze, – versenyorientációt, sikert, kudarcot jelez, – az önismeret kontrollja, – az elvárt képességek szintmérésének, valamint – az előrehaladás mérésének eszköze. Az értékelési rend követelményei: – Az értékelés legyen egységes, egyszerű, áttekinthető, – legyen differenciált, személyre szóló, az eltérő gyereknek eltérő sikereket biztosítson, – legyen kiszámítható, azonos feltételeket teremtő, – biztosítsa a szubjektív értékelés jogát is, – jelezze a sikert és a kudarcot, de „skatulyázás” nélkül, – preferálja a szorgalmat és a tehetséget, – jelezze a tanuló számára helyzetét éppúgy, mint szülei, környezete számára, – teremtsen érdekeltséget a „jó döntésre” az alternatív programok és az egyéni munkarend kialakítása során, – legyen kompatibilis a közoktatás egészével. – Végül a kialakított játékszabályokat valamennyi érintett ismerje előre, és közösen fogadjuk el. Ennyi követelménynek megfelelni egyszerre nem könnyű feladat, de törekedni kell arra, hogy az elszemélytelenedett, „egyfétist” eredményező osztályzatcentrikus értékelési rendszert átalakítsuk, illetve gazdagítsuk. Az értékelés javasolt formái Személyes, verbális értékelés A motivációs rendszerben kiemelkedő szerepe van a tanári, személyre szóló értékelésnek. Ennek jellege korrigáló, segítő, tanácsadó, orientáló. Többféle módon jelenhet meg: – A pedagógus személyiségéből, értékrendjéből, tudásából eredő – szinte minden pillanatban megjelenő – igen-nem, helyes-helytelen, típusú szabályozó megnyilvánulások. – A közösen végzett tevékenységekben megjelenő tudatos, rendszeres, szóbeli értékelés. – A pedagógus hosszabb beszélgetése, helyzetfeltárása gyerekkel, szülőkkel. – A megbeszélések eredményeként a tanár rendszeres értékelései, csoporton belüli, vagy egyéni jelzései. Írásbeli szöveges értékelés – A tanulók írásbeli munkájához fűzött részletes megjegyzések, kiegészítések. Ezekre nagy hangsúlyt helyezünk. Az témazárók %-os értékelése, mindig egészüljön ki a szaktanár szöveges véleményével, – Javasolt, hogy az egyes tantárgyak, tantárgyblokkok tanárai félévente írásban értékeljék a tanulók tevékenységét, eredményességét. Közösen az adott csoporttal értékelik az egyes tanuló, illetve a csoport egészének munkáját. 2008/177. szám Egyezetés a tanulókkal, szülőkkel. Külön hangsúlyt helyezünk az értékelők egyéni, csoport szintű megbeszélésére, a szülőkkel való közös értékelésére. Az értékelés alkalom a pedagógusok véleménycseréjére, a személyre szóló feladatok meghatározására. Érdemjegyek A kialakult szokások miatt, továbbá mert az esetek egy jelentős részében valóban fontos az eredményértékelést, a számszerűsítést, javasoljuk az ötfokozatú osztályzást. Ki kell viszont küszöbölnünk gyengeségeit. Az objektivitás, a megbízhatóság, az összehasonlíthatóság hiányát, a „jegyfétis” kialakulását, kizárólagos értékelő szerepét. Ezért a tantárgyak osztályozott tevékenységek követelményeit előre közöljük a tanulókkal és szüleikkel! Határozzuk meg a követelményminimumot is! Az epochális rendszer nem teszi lehetővé a napi osztályozást – mint a tanári hatalom naponkénti megnyilvánulási formáját, mint a folyamatos tanulásra való kényszerítés eszközét. A kerettanterv határozottan tiltja az osztályozás negatív kísérőjelenségeit, a stresszt okozó, megszégyenítő, büntető, negatív emóciókat keltő hatását. Az osztályzatoknak és az értékelés minden formájának visszajelző, és nem minősítő funkcióját kell kiemelni. Az emberi körülményeket nem az osztályzáskor, hanem a tanulásban nyújtott segítségben kell figyelembe venni. A tudás mérése időszakosan egy-egy terjedelmesebb modul, egy témahét, egy-egy epocha lezárásakor történik változatos formákban, az így szerzett jegyeken lehetőség van javítani. Az évközi munkát rendszeresen kell értékelni, de nem kell osztályozni. Ezek az értékelések arra alkalmasak, hogy a gyerekek és a tanárok képet kapjanak arról, hogy a tanuló hol tart, mennyit értett meg, mit kell még gyakorolnia, és miben felületes még a tudása. A TANTÁRGYI PROGRAMOK ÁLTALÁNOS CÉLJAI, FELADATAI, MÓDSZEREI EPOCHÁLIS TÁRGYAK MATEMATIKA A matematika tanulása jelentse egyaránt matematikai és szociális képességek, készségek fejlesztését valamint ismeretek szerzését. A tanulókat arra akarjuk felkészíteni, hogy eligazodjanak a világ dolgaiban, hogy megismerjék a valóság leggyakoribb mennyiségi és térbeli viszonyait, formáit, a matematika módszereit, eljárásait, sajátos gondolatrendszerét, hogy megszerezzék az ismereteknek a gyakorlatban és más tudományokban való önálló alkalmazásának képességét. A matematika tanulás lényege a matematikai tevékenység, a tapasztalatokra alapozott absztrakciós fogalomalkotás; a pontosan körvonalazott feltételekből szigorú logikai következtetésekkel kiolvasott eredmények; ezek előzetes becslése, ellenőrzése és a gyakorlatban való alkalmazása. A tananyag feldolgozása során alkalmazott módszerek segítségével lehetőséget biztosítunk többféle csoportos munkaforma kipróbálására. Ezáltal fejlesztjük az együttműködési szándékot és képességet. Tapasztalatot szerezhetnek a munkamegosztásról, a teamszerepekben való részvételről, és saját működési módjukról. Pszichológiai és didaktikai kutatások eredményei arra utalnak, hogy a tanulók szemléletének, gondolkodásmódjának fejlődése nem spontán folyamat, és nem kötődik szorosan a biológiai fejlődéshez. A gondolkodásmód fejlődése elsősorban a céltudatos tanítás hatására valósul meg, és ezért nagymértékben függ a tananyagtól és az alkalmazott módszerektől. A tananyagot úgy választottuk ki, hogy szem előtt tartottuk: a mai világban a matematikát kedvelő, becsülő, értő, ismerő és alkalmazni tudó valamint csapatmunkában részt venni képes emberekre van szükség. El kell mélyíteni mindazokat az ismereteket, eljárásokat, módszereket, amelyekkel a gyerekek tanulmányaik első hat évében foglalkoztak; illetve fejleszteni kell azokat a készségeket és képességeket, amelyek lehetővé teszik az életkori sajátosságoknak megfelelő új tudásanyag elsajátítását. Az a cél, hogy diákjaink elég ismerettel, készséggel és képességgel rendelkezzenek a felnőtt életben való eligazodáshoz. Fontos szempont volt az is, hogy a matematikával tovább foglalkozni szándékozók megszerezzék az ehhez szükséges képességeket, készségeket és ismereteket. 2008/177. szám Az általunk ajánlott matematikatanításnak három alapvető sajátossága van:

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes